La riva xe un elemento carateristico de ła viabiłità de Venesia. Ne ła toponomastica çitadina el termine xe risevà a łe che costegia el Canal Grando e el Baçin de San Marco. Ai tenpi de ła Republica de Venezia infati łe atuałi gera łe banchine portuałi par l'armìzo de łe navi mercantiłi che operava el tràfego inte el basin del Mediteraneo. Par sta razon le xe caraterizàe da na largheza un mucio mazor respeto a queła de łe ordenàrie e xe mancanti patòche de parapèti. Le pì famose xe ła Riva de Biasio, ła Riva del Vin e ła Riva del Carbón longo el Canal Grando; ła Riva dei S-ciavoni e ła Riva dei Sete Martiri longo el Baçin de San Marco. El termine riva se usa anca par indicàr i armìzi recavài longo i parapèti dei rii. Se trata massime de picòłe scałinàe spòrzenti reałizàe in pièra d'Istria e che finisse diretamente in aqua. El cui fìn xe façiłitàr l'aceso a łe imbarcazion ne łe difarenti condizion de marea. de frecuente łe scałinàe de łe rive gà un gradon-piataforma logà çirca a metà de ła scàła par agevołàr ulteriormente łe operazion de cargo e descargo marcanzìe e de salìda e desmontàda dei passegeri da łe imbarcazion che se armìza. Ghe xe in modo sostanziàl tre tipołogie de rive: ła riva co scałìni logài parałełamente al percorso del rio ła riva co scałìni logài perpendicolarmente respeto all percorso del rio ła riva che finisse na całe o un che desboca avalìo su l'aqua. Le rive co scałìni logài in modo perpendicołàr xe stàe sfrutàe anca par razon architetoniche, par dar resàlto o magnificensa a ła Ceza o al pałaso danànsi al logo indove che se trova. Esempi tipici de sto utiłizo sia pràtego che ornamental xe łe rive che se trova davanti a ła Cesa dei Gesuati, a ła Baxełega de Santa Maria de ła Sałute e a ła Cesa dei Tołentini.